**PAKALPOJUMU LĪGUMS Nr. \_\_\_\_\_\_\_\_\_**

Liepājā, 202\_\_\_.gada \_\_\_\_\_\_\_\_\_\_\_

Liepājas Sporta pārvalde, reģistrācijas numurs 90000291763, turpmāk tekstā - Pasūtītājs, tās vadītāja Aivja Tinta personā, kurš rīkojas uz Nolikuma pamata, no vienas puses un

Sabiedrība ar ierobežotu atbildību\_\_\_\_\_\_\_\_\_\_\_, reģistrācijas numurs \_\_\_\_\_\_\_\_\_\_\_\_\_, turpmāk – Izpildītājs, tās valdes locekļa \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz Statūtu pamata, no otras puses, bet abi kopā un katrs atsevišķi turpmāk – Puses, pamatojoties uz tirgus izpētes „Liepājas pilsētas pašvaldības iestādes “Liepājas pilsētas Domes Sporta pārvalde” TELPU UZKOPŠANAS PAKALPOJUMI” rezultātiem, noslēdz šo līgumu, turpmāk – Līgums, par turpmāk minēto:

1. **LĪGUMA PRIEKŠMETS UN TERMIŅŠ**
   1. Pasūtītājs uzdod un Izpildītājs ar savu darbaspēku, inventāru, materiāliem, iekārtām un tehniku veic Pasūtītāja **telpu ēkā Brīvības ielā 39, Liepājā, turpmāk – Telpas, uzkopšanas darbus**, turpmāk – Uzkopšanas darbi.
   2. Uzkopšanas darbu apjoms, veidi un izmaksas noteikti šī Līguma pielikumā – TIRGUS IZPĒTES APTAUJA.
   3. Pasūtītājs un Izpildītājs var vienoties par citu ar telpu uzkopšanu saistītu darbu veikšanu, kā arī par papildus uzkopšanas darbu apjomu un to izmaksām, par to noslēdzot atsevišķu vienošanos.
   4. Izpildītājs veic Uzkopšanas darbus līdz 2023.gada 31.decembrim, uzsākot pakalpojuma izpildi 2023.gada 2.janvārī. Pusēm vienojoties, Uzkopšanas darbu pakalpojumu sniegšanas termiņš var tikt pagarināts uz nākošo budžeta gadu.
   5. Parakstot Līgumu, Izpildītājs apliecina, ka ir iepazinies ar Telpām un Uzkopšanas darbu veikšanas apstākļiem, viņam tie ir zināmi un pret tiem nav nekādu iebildumu.
2. **DARBU VEIKŠANAS KARTĪBA**
   1. Pirms šajā Līgumā paredzēto Uzkopšanas darbu uzsākšanas, Izpildītāja un Pasūtītāja pārstāvji apseko uzkopjamās Telpas un sagatavo pieņemšanas – nodošanas aktu divos eksemplāros, pa vienam katrai no Pusēm.
   2. Izpildītājs un Pasūtītājs katru mēnesi saskaņo Telpu uzkopšanas grafiku par nākamo mēnesi.
   3. Izpildītājs nodrošina šajā Līgumā noteikto Uzkopšanas darbu veikšanu ar saviem darbiniekiem, uzkopšanas tehniku, inventāru, iekārtām un materiāliem. Izpildītājs izmanto tikai kvalificētus un atbilstoši apmācītus darbiniekus, kuri ir instruēti par darba drošību.
   4. Pasūtītājs nodrošina Izpildītāju ar bezmaksas elektroenerģiju, aukstu un siltu ūdeni, un telpām, kas nepieciešamas uzkopšanas materiālu, uzkopšanas tehnikas, inventāra un iekārtu uzglabāšanai un Izpildītāja darbinieku pārģērbšanās vajadzībām. Pasūtītājs nodrošina Izpildītāju ar sanitāri higiēnisko aprīkojumu un atkritumu maisiņiem.
3. **SAMAKSA UN NORĒĶINU KĀRTĪBA**
   1. Par veiktajiem Uzkopšanas darbiem Pasūtītājs norēķinās ar Izpildītāju saskaņā ar Līguma **Pielikumā Nr.1** (TIRGUS IZPĒTES APTAUJA) noteiktajiem izcenojumiem. Līguma Pielikumā Nr.1 (TIRGUS IZPĒTES APTAUJA) noteiktajos izcenojumos ietilpst darbaspēka, inventāra, materiālu, palīgmateriālu, iekārtu, tehnikas izmaksas.
   2. Puses vienojas, ka šī līguma kopējā līgumcena nedrīkst pārsniegt spēkā esošos normatīvos aktos noteikto līgumcenas slieksni.
   3. Izpildītājs par faktiski veiktajiem Uzkopšanas darbiem iepriekšējā mēnesī līdz katra mēneša 5.datumam iesniedz Pasūtītājam Uzkopšanas darbu ikmēneša pieņemšanas - nodošanas aktu.
   4. Pasūtītājs 5 (piecu) darba dienu laikā no akta saņemšanas dienas izskata un paraksta to vai arī minētajā termiņā rakstiski sniedz Izpildītājam pamatotas pretenzijas par pieņemšanas – nodošanas akta nesaskaņošanu.
   5. Pēc pieņemšanas - nodošanas aktu abpusējas parakstīšanas, Izpildītājs 5 (piecu) darba laikā elektroniski iesniedz Pasūtītājam rēķinu par iepriekšējā mēnesī veiktajiem Uzkopšanas darbiem, nosūtot to uz e-pasta adresi: [sporta.parvalde@liepaja.lv](mailto:sporta.parvalde@liepaja.lv) .
   6. Samaksu par veiktajiem Uzkopšanas darbiem Pasūtītājs veic 10 (desmit) dienu laikā pēc pieņemšanas - nodošanas aktu abpusējas parakstīšanas un Izpildītāja rēķina saņemšanas dienas, pārskaitot samaksu uz Izpildītāja norēķinu kontu, kas norādīts rēķinā.
   7. Par apmaksas dienu tiek uzskatīta diena, kurā Pasūtītājs veicis apmaksu uz Izpildītāja norādīto kontu kredītiestādē.
4. **PUŠU TIESĪBAS UN PIENĀKUMI**
   1. Izpildītājs apņemas:
      1. veicot Uzkopšanas darbus, ievērot Latvijas Republikā spēkā esošo normatīvo aktu prasības, tai skaitā darba drošības, darba aizsardzības, apkārtējās vides aizsardzības, ugunsdrošības noteikumus un visus ar Uzkopšanas darbu veikšanu saistītos normatīvos aktus, kā arī uzņemties pilnu atbildību par jebkādām sekām, kuras iestājas minēto noteikumu neievērošanas vai nepienācīgas ievērošanas rezultātā;
      2. saņemt visas nepieciešamās atļaujas (licences), kas nepieciešamas uzkopšanas darbu veikšanai Telpās. Izpildītājs ir atbildīgs par visu spēkā esošajos tiesību aktos noteikto un Izpildītāja saimnieciskajai darbībai piemērojamo noteikumu ievērošanu un nodokļu, nodevu un citu obligāto maksājumu samaksu. Izpildītājs ir atbildīgs par jebkādu iepriekš minēto noteikumu neizpildes rezultātā piemēroto administratīvo sodu samaksu;
      3. darbu veikšanā izmantot kvalitatīvus un sertificētus mazgājamos un dezinfekcijas līdzekļus atbilstoši normatīvo aktu prasībām, nodrošināt higiēnas prasību ievērošanu, jebkuras virsmas un seguma ilglaicīgu kalpošanu.
      4. visam Pakalpojumu sniegšanā nodarbinātajam personālam nodrošināt regulāru kvalifikācijas celšanu tādu darbu veikšanā, kas saistīti ar Līguma priekšmetu. Kvalifikācijas celšanas pasākumiem jāaptver apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumiem un veselības, drošības un vides aizsardzības aspektiem;
      5. nodrošināt pilnu konfidencialitāti attiecībā uz jebkuriem Telpās esošiem dokumentiem un materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties Uzkopšanas darbu veikšanas procesā. Ir aizliegta jebkuru Telpās esošo dokumentu, informācijas nesēju vai to saturu kopēšana, fotografēšana, filmēšana, to izņemšana vai citāda to iegūšana un izplatīšana. Izpildītājs apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Uzkopšanas darbu veikšanas procesā.
      6. Uzkopšanas darbus veikt savlaicīgi un kvalitatīvi, netraucējot Telpu lietotāju darbību, kā arī ievēro Pasūtītāja prasības un pretenzijas par uzkopšanas darbu veikšanu. Ja ir nepieciešams veikt darbus, kas var apgrūtināt vai traucēt Telpu lietotāju darbību, šādu darbu veikšanu Izpildītājs iepriekš rakstiski saskaņo ar Pasūtītāju.
   2. Izpildītājs atbild par visiem zaudējumiem, kas Pasūtītājam vai trešajām personām Līguma izpildes gaitā var rasties Izpildītāja darbības vai bezdarbības rezultātā. Ja Izpildītāja vainas dēļ Pasūtītājam vai trešajām personām tiek radīti zaudējumi, nodarot bojājumu Telpām, precēm, inventāram un citām materiālām vērtībām, kurus Izpildītājs nav izlabojis vai nevar izlabot 48 (*četrdesmit astoņu*) stundu laikā, Izpildītājs atlīdzina Pasūtītājam vai trešajām personām ar to radītos zaudējumus.
   3. Pasūtītājs apņemas:
      1. savlaicīgi sniegt Izpildītājam Uzkopšanas darbu veikšanai nepieciešamo Pasūtītāja rīcībā esošo informāciju par Telpām,
      2. veikt samaksu par kvalitatīvi un laikā veiktiem Uzkopšanas darbiem šajā līgumā noteiktajos termiņos un kārtībā,
      3. ierādīt Izpildītājam telpu, kur Izpildītāja darbinieki var pārģērbties un Uzkopšanas darbu veikšanas laikā atstāt savas personīgās mantas, un kur Izpildītāja darbinieki Līguma darbības laikā var uzglabāt uzkopšanas materiālus, uzkopšanas tehniku, inventāru un iekārtas.
   4. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju. Izpildītājam ir pienākums šo informāciju Pasūtītājam nekavējoties sniegt.
5. **PUŠU ATBILDĪBA**
   1. Gadījumā, ja Pasūtītājs, veicot Līgumā paredzēto Uzkopšanas darbu izpildes kontroli, konstatē, ka pakalpojums neatbilst Līguma noteikumiem, tad Pasūtītājs*,* nekavējoties par to informē Izpildītāja atbildīgo personu un pieaicinot to, sastāda aktu, ko paraksta abas Puses. Ja Izpildītāja pārstāvis nav ieradies akta sastādīšanai, Pasūtītājs ir tiesīgs sastādīt aktu vienpusēji.
   2. Izpildītāja pārstāvim ir pienākums nekavējoties, bet ne vēlāk kā 1(*vienas* ) stundu laikā no Pasūtītāja pieprasījuma saņemšanas ierasties Pasūtītāja objektā Uzkopšanas darbu atbilstības kontrolei.
   3. Izpildītājam ne vēlāk kā 2(*divu*) stundu laikā no šajā punktā minētā Pasūtītāja pieprasījuma ir jānovērš konstatētās Uzkopšanas darbu neatbilstības.
   4. Ja Izpildītājs neveic Uzkopšanas darbus pienācīgā kvalitātē un/vai Līgumā noteiktajos termiņos un/vai citādi nenodrošina pakalpojumu izpildi atbilstoši Līguma noteikumiem, tad Izpildītājs maksā Pasūtītājam līgumsodu 20,00 EUR (divdesmit *euro,* 00 centi) apmērā par katru konstatēto pakalpojuma kvalitātes un/vai sniegšanas neatbilstību Līgumam gadījumu vai par katru nokavēto kalendāra dienu.
   5. Gadījumā, ja Pasūtītājs nav apmaksājis iesniegtos maksājuma dokumentus šī Līguma 3.5. punktā noteiktajā kārtībā, Pasūtītājs maksā Izpildītājam līgumsodu 0,1 (*nulle komats viena*) procenta apmērā no nesamaksātās summas par katru nokavēto dienu, bet ne vairāk kā 10% no kavētās maksājuma summas.
   6. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šo Pušu līguma izpildē iesaistīto trešo personu darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
6. **LĪGUMA IZBEIGŠANAS KĀRTĪBA**
   1. Līgums var tikt izbeigts pirms termiņa, Pusēm par to rakstiski vienojoties vai vienpusēji, Līgumā noteiktajā kārtībā.
   2. Pasūtītājam ir tiesības pirms termiņa vienpusēji izbeigt šo Līgumu, ne vēlāk kā 10 (*desmit*) dienas iepriekš rakstveidā par to brīdinot Izpildītāju, neatlīdzinot Izpildītājam radušos zaudējumus, ja Izpildītājs vairākkārt (vismaz 3 (*trīs*) reizes) nav veicis Uzkopšanas darbus vai veicis tos neatbilstošā kvalitātē un par to ir sastādīts akts. Pasūtītājs šādā gadījumā samaksā Izpildītājam par faktiski veikto Uzkopšanas darbu apjomu.
   3. Pasūtītājam ir tiesības pirms termiņa vienpusēji izbeigt šo Līgumu, nosūtot Izpildītājamrakstisku paziņojumu, šādos gadījumos:
      1. Izpildītājs nav uzsācis Pakalpojumu izpildi Līguma 1.4.punktā minētajā termiņā;
      2. ja pret Uzņēmēju uzsākts maksātnespējas process vai tas zaudējis juridisko rīcībspēju.
   4. Izpildītājam ir tiesības vienpusēji izbeigt šo Līgumu pirms termiņa, rakstveidā ne vēlāk kā 60 (*sešdesmit*) dienas iepriekš par to brīdinot Pasūtītāju, ja:
      1. Pasūtītājs kavē apmaksas termiņu ilgāk par 30 (*trīsdesmit*) dienām;
      2. Pasūtītājs kavē Izpildītāju veikt darba izpildi ilgāk par 30 (*trīsdesmit*) dienām.
   5. Līguma izbeigšanas gadījumā, par veiktajiem Uzkopšanas darbiem tiek sastādīts pieņemšanas – nodošanas akts, saskaņā ar kuru Puses veic savstarpējo norēķinu.
7. **Pārstāvji un kontaktinformācija**
   1. Pasūtītāja pārstāvis ar Līgumu saistītu jautājumu risināšanā ir: Liepājas pilsētas pašvaldības iestādes “Liepājas pilsētas Domes Sporta pārvalde” \_\_\_\_\_\_\_, tālruņa nr. \_\_\_\_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:evija.murniece@liepaja.lv) .
   2. Izpildītāja pārstāvis ar Līgumu saistītu jautājumu risināšanā ir: valdes loceklis \_\_\_\_\_\_\_\_\_, tālruņa nr. \_\_\_\_\_\_\_\_\_\_\_\_ e-pasts:\_\_\_\_\_\_\_\_\_\_\_\_\_\_\_\_\_\_\_\_\_
   3. Pusēm ir tiesības jebkurā laikā mainīt savu Līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
8. **NEPĀRVARAMA VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, dabas katastrofas, epidēmijas, kara darbība, terorisms vai tā draudi, streiki, iekšējie nemieri, blokādes, ugunsgrēks, elektrības vai ūdens padeves ilgstoši traucējumi, varas un pārvaldes institūciju rīcība tādu normatīvu aktu pieņemšanā un šo normatīvo aktu stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties (tiklīdz iespējams) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9. **VISPĀRĪGI NOTEIKUMI**
   1. Līgums stājas spēkā tā parakstīšanas dienā un ir spēkā līdz saistību pilnīgai izpildei.
   2. Visi pielikumi, papildinājumi un izmaiņas šim Līgumam stājas spēkā un kļūst par šī Līguma neatņemamām sastāvdaļām tikai tad, ja tie noformēti rakstiski un tos parakstījušas abas Puses.
   3. Visos jautājumos, kas nav regulēti šajā Līgumā, Puses vadās no Latvijas Republikas likumiem un citiem šajā Līgumā paredzēto darbu veikšanu reglamentējošiem normatīviem aktiem.
   4. Pušu domstarpības vai strīdi tiek risināti savstarpēju sarunu ceļā. Ja Puses nespēj vienoties, strīds risināms tiesā Latvijas Republikas spēkā esošajos normatīvajos aktos noteiktajā kārtībā.
   5. Līgums sagatavots latviešu valodā uz 5 (piecām) lapām divos eksemplāros ar 1 pielikumu. Viens Līguma eksemplārs glabājas pie Pasūtītāja, viens pie Izpildītāja. Abiem eksemplāriem ir vienāds juridiskais spēks.
10. **PUŠU REKVIZĪTI UN PARAKSTI**

|  |  |
| --- | --- |
| Pasūtītājs    Liepājas Sporta pārvalde  Reģ. Nr.90000291763  PVN Nr. LV90000291763  Brīvības iela 39, Liepāja LV-3401  A/S SEB banka Liepājas filiāle  Kods: UNLALV2X  Konts: LV48UNLA0021600008150  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /A.Tints/ | Izpildītājs  Sabiedrība ar ierobežotu atbildību  “\_\_\_\_\_\_\_\_\_\_\_\_\_\_\_\_\_\_\_\_\_\_\_”  Reģ. Nr. \_\_\_\_\_\_\_\_\_\_\_\_\_\_\_\_  PVN Nr.\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_, Liepāja, LV-3401  Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_  Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_/ |